open-index/open-wikipedia-markdown huggingface dataset:
Yleisälykkyys

**Yleisälykkyydellä** tarkoitetaan sitä älykkyystestauksessa havaittua säännönmukaisuutta, että henkilöiden tulokset erityyppisiä älyllisiä kykyjä mittaavissa testeissä korreloivat yleensä positiivisesti keskenään. Yleisälykkyyden toi esiin ensimmäisenä englantilainen psykologi ja tilastotieteilijä Charles Spearman vuonna 1904. Hän havaitsi, että koululaisten arvosanat toisiinsa liittymättömissä kouluaineissa näyttivät olevan keskinäisessä riippuvuussuhteessa siten, että kukin oppilas sai eri aineista tyypillisesti samantasoisia arvosanoja. Spearman selitti havainnon niin, että henkilön älyllinen suoritus riippuu kahdesta yhtäaikaisesti vaikuttavasta tekijästä: ensinnäkin kaikenlaisiin älykkyyttä vaativiin tehtäviin liittyvästä laajasta ja yleisestä kyvystä ja toiseksi vain tietynlaiseen älykkyystyyppiin (esimerkiksi verbaalinen tai matemaattinen älykkyys) liittyvästä erityiskyvystä. Edelliselle hän antoi nimeksi *general intelligence* eli *g*, suomeksi yleisälykkyys. Myöhemmin yleisälykkyyden käsite on saanut laajan hyväksynnän älykkyystutkimuksessa.

Tilastollisesti yleisälykkyys voidaan todentaa faktorianalyysin tai pääkomponenttianalyysin avulla. Saman henkilön tekemien erilaisten testien tulosten yhteisvaihtelua parhaiten selittävä muuttuja on *yleinen älykkyystekijä* eli *g-tekijä* (*general intelligence factor*, *g factor*).

Älykkyystestien korrelaatiot yleisälykkyyden kanssa vaihtelevat. Mitä vahvemmin testi korreloi yleisälykkyyden kanssa, sitä *g*-latautuneempi sen katsotaan olevan. Testin *g*-latausta pidetään tärkeänä, koska testin ennustevaliditeetti riippuu enimmäkseen siitä. Jotta testi mittaisi yleisälykkyyttä luotettavasti, sen tulee olla sisällöltään riittävän monipuolinen ja laaja.

Yleisälykkyydellä on monia biologisia korrelaatteja. Näitä ovat muun muassa otsalohkon massa ja aivojen kokonaismassa. Yleisälykkyyden heritabiliteetti on hieman suurempi kuin älykkyysosamäärän, joten ÄO-tulosten heritabiliteetti selittyy enimmäkseen yleisälykkyyden heritabiliteetilla.

## Katso myös

* Joustava ja kiteytynyt älykkyys

## Kirjallisuutta

* Carroll, J. B. (1993). *Human Cognitive Abilities: A Survey of Factor-analytic Studies*. Cambridge: Cambridge University Press. 
* Jensen, A. R. (1998). *The *g* Factor: The Science of Mental Ability*. Westport, CT: Praeger.
POSXML

**POSXML** on ohjelmointikieli, jota käytetään kassapäätteiden ohjelmointiin. Kieli on tarkoitettu helppokäyttöiseksi korvaajaksi tämän kaltaisissa ohjelmissa yleisimmin käytetyille ohjelmointikielille, kuten C ja C++. POSXML sisältää lukuisia valmiita koodeja.
GW-BASIC

**GW-BASIC** on Microsoftin vuonna 1983 julkaisema BASIC-tulkki, kehitetty BASICA:n pohjalta. Se kehitettiin alun perin Compaqille. GW-BASIC:in jälkeen Microsoftilta alkoi tulla entistä kehittyneempiä BASIC-tulkkeja, kuten QBASIC ja QuickBASIC ja nykyisin se on BASIC-kielten yksi johtavista kehittäjistä (esimerkiksi VB.NET).

## Lähteet
Applesoft BASIC

**Applesoft BASIC** on yksi BASIC-tulkki Apple II -tietokoneille. Apple ja Microsoft kehittivät sen yhteistyönä, mikä näkyy nimestäkin (alkuosa ´Apple´, loppuosa ´soft´). Tulkki oli alun perin Microsoftin tuotantoa, ja Applen työntekijät porttasivat sen Apple II:lle lisäten samalla ominaisuuksia.

Applesoftissa on eräitä mielenkiintoisia lyhenteitä ja oikoteitä, kuten PRINT-käskyä vastaava oikotie "?".
Henrik Harlaut

**Henrik Harlaut** (s. 14. elokuuta 1991 Sollentuna) on ruotsalainen ammattilais-freestylelaskija.

Harlaut sijoittui Sotšin olympialaisissa 2014 slopestylessa kuudenneksi. Sierra Nevadan MM-kilpailuissa 2017 hän oli samassa lajissa neljäs ja Pyeongchangin olympialaisissa 2018 seitsemästoista. Utahin MM-kilpailuissa 2019 hän saavutti big airissa hopeaa ja oli slopestylessa viides. Aspenin MM-kilpailuissa 2021 hän sijoittui sekä slopestylessa että big airissa 15:nneksi. Pekingin olympialaisissa 2022 hän saavutti pronssia big airissa ja oli 21:s slopestylessa.

Harlaut laski ensimmäisen slopestylen maailmancupkilpailunsa syksyllä 2012 Argentiinassa sijoittuen toiseksi. Hän oli toinen myös Bokwangin slopestylessa helmikuussa 2016. Ensimmäisen voittonsa hän saavutti Chilen El Coloradon big airissa syyskuussa 2016. Hän voitti samalla kaudella myös Mönchengladbachin big airin ja sijoittui toiseksi Quebecin big airissa. Hän voitti kauden 2016–2017 big airin maailmancupin ja sijoittui maailmancupin kokonaiskilpailussa toiseksi. Hän voitti Stubain slopestylen marraskuussa 2018 ja oli toinen Aspenin slopestylessa maaliskuussa 2021.

Harlaut voitti big air -kilpailun Aspenin X Gamesissa vuosina 2013, 2014, 2018 ja 2020 sekä sijoittui toiseksi vuonna 2017. Slopestylen hän voitti vuonna 2018 sekä oli toinen vuonna 2013. Knuckle Huckin, eli "kumpukisan" hän voitti vuonna 2021 sekä sijoittui toiseksi vuosina 2020 ja 2024. Norjan X Gamesissa hän voitti big airin vuosina 2016 ja 2017 sekä sijoittui toiseksi vuosina 2018 ja 2019. Knuckle Huckissa hän oli kolmas 2020. World of X Real Ski -kilpailuissa hän voitti Real Ski -kisan vuonna 2017.

Harlaut tunnetaan switch 1620 -hypystä ja nosebutter triple cork 1620:stä, jotka hän teki ensimmäisenä maailmassa. Harlautin sponsoreina toimivat Oakley, Armada, Full Tilt, Empire Attire, Inspired, Blue-Tomato ja Harlaut Champagne.

Vaikutteikseen Harlaut kertoo Tanner Hallin, Mike Hornbeckin ja Tom Wallischin. Hänen muita harrastuksiaan ovat rullalautailu, trampoliini ja jääkiekko.

## Lähteet

## Aiheesta muualla
* Harlautin kotisivu
Carbon (ohjelmointirajapinta)

**Carbon** on macOS-käyttöjärjestelmän yksi ohjelmointirajapinta. Carbon-ohjelmien etuna on niiden hyvä yhteensopivuus klassisen Mac OS -käyttöjärjestelmän kanssa. Edeltävien käyttöjärjestelmien sovellusten porttaamisesta OS X:n Carbon-muotoisiksi käytetään englanninkielistä nimitystä "*Carbonize*".

Carbonista ei julkaistu 64-bittistä rajapintaa kun muu käyttöjärjestelmä päivitettiin 2007 ja 
2012 OS X 10.8 Mountain Lionin julkaisun yhteydessä rajapinta julistettiin vanhentuneeksi ja poistettiin kokonaan macOS Catalina (10.15) -julkaisusta.

Muita Mac OS X:n ohjelmointirajapintoja ovat Cocoa, X11, POSIX ja Java.
Matti Väisänen

**Matti Väisänen** voi tarkoittaa seuraavia henkilöitä:

* Matti Väisänen (1887–1939), poliitikko (SSTP) ja ammattiyhdistysjohtaja
* Matti Väisänen (1890–1973), kauppias, tehtailija ja talousneuvos
* Matti Väisänen (s. 1934), teologi ja Missionsprovinsin piispa
* Matti Väisänen (s. 1945), jääkiekkovaikuttaja ja -valmentaja ja jääkiekkoilija
* Matti Väisänen (s. 1948), hiihtosuunnistaja
Fantom (ohjelmointikieli)

**Fantom** on olio-ohjelmointia tukeva ohjelmointikieli, jota suoritetaan Java Virtual Machine (JVM) -ympäristössä ja on saatavilla myös .NET-alustalle. Kielen alkuperäinen nimi oli **Fan**, ja sen ovat suunnitelleet C-kielen perusteella virginialaiset Frankin veljekset vuonna 2005. Kieltä on päivitetty ainakin vuoteen 2019.

## Lähteet
FC Hämeenlinnan kausi 2009

**FC Hämeenlinna** lähti hyvin menneen edelliskauden jälkeen kauteen vahvistuneena. Kauden aikana Lasse Lind ja Panu Autio palasivat Hämeenlinnaan. Myös edelliskauden lopun FC Viikingeissä pelannut Pekka Sihvola palasi takaisin valkopaitaan. Menetyspuolella ei ollut Markus Joenmäkeä ja Jussi Heikkistä lukuun ottamatta korvaamattomia pelaajia. Näin odotukset kauteen lähdettäessä olivatkin korkealla, vaikka Marko Högstedtin ura seuran johtoportaassa loppuikin erimielisyyksiin seuran puheenjohtaja Jukka Nirkon kanssa.

## Kausi Ykkösessä
Kausi Ykkösessä alkoi erinomaisesti ja Valkoiset pelasivatkin sarjan parasta peliä toukokuussa, ollen myös mukana nousutaistelussa. Keskikesään tultaessa ote kärsi kuitenkin pistemenetyksiä, ja syksyllä pelatussa kotiottelussa FC Viikinkejä vastaan nousuhaaveet romahtivat, vaikka Kaurialassa pelattiinkin yksi seuran historian hienoimmista jalkapallo-otteluista. Kauden positiivisin anti oli kuitenkin Pekka Sihvolan maalikuninkuus, kun mies teki 25 ottelussa 20 maalia. Kokonaissaldoksi Hämeenlinnan riveissä tulikin 37 maalia 59 ottelussa, jolla Sihvola on kiistämättä seuran kaikkien aikojen paras hyökkääjä.

Sihvola valittiinkin kauden päätteeksi pelaajien äänestyksessä Ykkösen parhaaksi pelaajaksi. Kauden jälkeen FC Hämeenlinnasta liigaan siirtyi Sihvolan ja kesken kauden Hakaan lähteneen Saku Pesosen lisäksi Jaakko Juuti

Myös farmiyhteistyö FC Lahden kanssa toimi kohtuullisen hyvin, vaikka lahtelaisten loukkaantumistilanteen vuoksi täyttä hyötyä sopimuksesta ei saatukaan irti. Kauden aikana Valkoisia edusti kaikkiaan 11 FC Lahden pelaajaa. Kaudella 2008 FC Hämeenlinnaa edustaneista pelaajista Markus Joenmäki onnistui murtautumaan Hakan avauskokoonpanoon, kun taas Jussi Heikkisen pelit FC Lahden paidassa loppuivat jo toisessa liigaottelussa tulleeseen pahaan polvivammaan.

## Joukkue ja pelaajatilastot

### FC Lahden pelaajat FC Hämeenlinnan paidassa

## Pelaajasiirrot
### Tulleet
*  Pekka Sihvola (FC Viikingit)
*  Kristian Kunnas (FC Viikingit)
*  Lasse Lind (Atlantis FC)
*  Panu Autio (Atlantis FC)
*  Janne Arolinna (Atlantis FC)
*  Miikka Tuovila (VIFK)
*  Joel Sunabacka (GrIFK)
*  Tatu Mäkelä (MuSa)
*  Juuso Huhtapelto (Tervakosken Pato)
*  Antti Ekholm (Härmä)

### Lähteneet
*  Jussi Heikkinen (FC Lahti)
*  Markus Joenmäki (FC Haka)
*  Joachim Lindholm (Halesowen Town)
*  Timo Priha (PK-35 Vantaa)
*  Iikka Juura (TPV)
*  Lauri Jormanainen (HyPS)
*  Anssi Laine (Härmä)
*  Tomi Uusitorppa (SoVo)
*  Jukka Järvinen (SoVo)
*  Erno Rosenberg (Koskenpojat)
*  Ville-Veikko Savolainen (lopettanut)
Matti Väisänen (jääkiekko)

**Matti Väisänen** (s. 1. joulukuuta 1945 Iisalmi) on suomalainen jääkiekkoilija, jääkiekkovalmentaja ja kykyjenetsijä.

Matti Väisänen on voittanut pelaajaurallaan Suomen mestaruuden Helsingin IFK:n riveissä vuonna 1969. Hän on valmentanut muun muassa Helsingin Jokereita. Väisäsen nimi on kaiverrettu myös Stanley Cupiin 1980-luvulla tämän toimiessa Edmonton Oilersin kykyjenetsijänä. Hän onkin löytänyt muun muassa Jari Kurrin.

## Lähteet
* 

### Viitteet

## Aiheesta muualla
*Väisäsen esittely Suomen Jääkiekkomuseon verkkosivuilla
Puuliitto

**Puuliitto** (vuoteen 2014 **Puu- ja erityisalojen liitto**) oli suomalainen vuosina 1993–2017 toiminut puu- ja metsäteollisuusalan ammattiliitto. Keskusjärjestö SAK:hon kuulunut liitto yhdistyi Teollisuusliittoon vuoden 2018 alusta alkaen.

Vuonna 2010 liittoon kuului noin 42 000 jäsentä, joista 75,7 prosenttia on miehiä. Puuliitto solmi vuonna 2010 13 yleissitovaa työehtosopimusta. Puuliiton sopimusalat olivat mekaaninen metsäteollisuus, puusepänteollisuus, bioteollisuus, bioteollisuuden palveluyritykset, veneteollisuus, harja- ja sivellinteollisuus, metsäala, metsäkoneala, turvetuotantoala, puutarha-ala, taimitarha-ala, viherala, hevosala ja maaseutuelinkeinot.

Liitto julkaisi jäsenlehti *Särmää* 15 kertaa vuodessa. Liiton kotisivut olivat osoitteessa puuliitto.fi.

Puuliitto oli Rakennus- ja puutyöväen internationaalin (BWI), Euroopan rakennus- ja puutyöväen federaation (EFBWW) ja Pohjoismaisen rakennus- ja puutyöväen federaation (PRPF) sekä Kansainvälisen elintarvike-, hotelli- ja ravintola-, tupakka- ja nautintoaine- ja maatalousalojen unionin (IUF) ja Euroopan elintarvike-, maatalous- ja matkailualojen työntekijöiden federaation (EFFAT) jäsen.

## Historia
Liiton edustamien alojen ammatillinen järjestäytyminen alkoi 1890-luvulla.

Liitto perustettiin vuonna 1993, kun Maaseututyöväen liitto ja Puutyöväen liitto fuusioituivat.

Toukokuussa 2017 Puuliiton valtuusto päätti lakkauttaa liiton toiminnan ja liittyä osaksi uutta Teollisuusliittoa seuraavan vuoden alusta alkaen. Teollisuusliitto aloitti 1. tammikuuta 2018 ja siihen yhdistyivät puuliiton lisäksi Metallityöväen liitto ja Teollisuusalojen ammattiliitto. Puuliiton puheenjohtaja Jari Nilosaari siirtyi Teollisuusliiton kolmanneksi varapuheenjohtajaksi, jonka vastuualueena oli järjestötyön kokonaisuus.

## Puheenjohtajat
* Jari Nilosaari 2014–2017
* Sakari Lepola 2009–2014
* Kalevi Vanhala 1997–2009
* Heikki Peltonen 1993–1997

## Lähteet
Matti Väisänen (hiihtosuunnistaja)

**Matti Väisänen** (s. 23. syyskuuta 1948) on entinen suomalainen hiihtosuunnistaja. Väisänen voitti vuoden 1980 hiihtosuunnistuksen maailmanmestaruuskilpailuissa henkilökohtaisen pronssimitalin ja viestihopean. Lisäksi hänellä on viestipronssia Itävallan MM-kisoista 1982, sekä viestihopeaa Italian MM-kisoista.

## Lähteet
Mary Mallon

**Mary Mallon** (23. syyskuuta 1869 Cookstown, Irlanti – 11. marraskuuta 1938 North Brother Island, New York, Yhdysvallat), tunnettu lisänimellä **Typhoid Mary** (*Lavantauti-Mary*), oli ensimmäinen Yhdysvalloissa tavattu oireeton lavantaudin kantaja.

Keittäjänä ja pyykkärinä toiminut Mallon tartutti lavantaudin ainakin 53 ihmiseen, joista kolme kuoli tartuntaan.  

Mallon eristettiin North Brother Islandilla sijaitsevaan sairaalaan vuosiksi 1907–1910, mutta hänet vapautettiin Mallonin luvattua hankkia jonkin muun kuin keittäjän työn. Vapauttamisensa jälkeen Mallon toimi jonkin aikaa muun muassa pyykkärinä, mutta palasi paremmin palkattuun entiseen ammattiinsa. Hänet määrättiin vuonna 1915 uudelleen eristettäväksi North Brother Islandille, ja eristys jatkui hänen kuolemaansa vuonna 1938 saakka.

## Lähteet

## Aiheesta muualla

*About.com: Typhoid Mary 
*Crime Library: Typhoid Mary
Mercury (ohjelmointikieli)

**Mercury** on funktionaalinen logiikkapohjainen ohjelmointikieli. Toisin kuin aiemmat logiikkapohjaiset kielet Mercury ei tuota konekieltä vaan C-kieltä, joka voidaan kääntää kohdealustalle.

Kielen tavoitteiksi on mainittu kahden pääongelman ratkaiseminen logiikkapohjaisissa kielissä:
* logiikkapohjaisten kielien kääntäjät havaitsevat vähemmän virhetilanteita kuin imperatiivisten kielten kääntäjät
* logiikkapohjaisten kielien toteutukset ovat merkittävästi hitaampia kuin imperatiivisten kielten

Kieleen on kehitetty käännösaikainen roskienkeruu staattisen analyysin avulla.

Kielen sanotaan olevan lähes kaksi kertaa nopeampi kuin nopein olemassa oleva logiikkapohjainen kieli (Aquarius Prolog) ja 20 &ndash; 36 kertaa nopeampi kuin tavukoodin tulkkia käyttävät Prolog-toteutukset.

Kielessä on Prolog-kieltä muistuttava syntaksi ja polymorphinen staattinen tyyppijärjestelmä. Kieltä kehittää Melbournen yliopisto ja sen suunnittelija on Zoltán Somogyi.

## Lähteet
In the Year 2525

**In the Year 2525 (Exordium and Terminus)** on yhdysvaltalaisen Zager & Evans -duon kappale ja menestyssingle vuodelta 1969. Se nousi listaykköseksi ainakin Yhdysvalloissa, Isossa-Britanniassa, Kanadassa, Alankomaissa, Norjassa ja Sveitsissä myyden maailmanlaajuisesti noin neljä miljoonaa kappaletta. Laulun science fiction -vaikutteinen sanoitus arvuuttelee ihmiskunnan tilaa seuraavien tuhansien vuosien aikana.

Laulun nimeen liitetään usein suluissa sanat *Exordium & Terminus* ()

## Taustaa ja julkaisu
Denny Zager ja Rick Evans olivat soittaneet yhdessä vuodesta 1962, jolloin he kuuluivat samaan The Eccentrics -nimiseen yhtyeeseen. Kaksi vuotta myöhemmin Evans sävelsi kappaleen ”In the Year 2525”, mutta se levytettiin vasta marraskuussa 1968, jolloin hetkellisesti erossa olleet Zager ja Evans olivat ryhtyneet esiintymään duona.
He lainasivat äänitystä varten 500 dollaria ja lisäksi Evans oli sovittanut kappaleen uudelleen.

Kappale julkaistiin alun perin kaksikon itse perustamalla pienellä Truth Recordsilla ja ensipainos oli vain tuhannen kappaleen suuruinen. Kun paikallinen kiinnostus kasvoi, otettiin singlestä seuraavaksi 10 000:n kappaleen painos. Lopulta, kun Zager ja Evans olivat lähettäneet singleä usealle levy-yhtiölle, RCA Recordsin Ernie Altschuler tarjosi heille sopimusta. Suuren promootion siivittämänä ”In the Year 2525” ilmestyi kesäkuun lopussa 1969 ja jo 12. heinäkuuta se oli noussut Yhdysvaltain Billboard-listan kärkeen. Piikkipaikalla se pysyi seuraavat kuusi viikkoa. Britanniassa kappale nousi listalle 9. elokuuta ja listaykköseksi 30. elokuuta. Kärkipaikkaa se piti Britanniassa puolestaan hallussaan kolme viikkoa.

”In the Year 2525”:n jälkeen Zager & Evans ei onnistunut enää saavuttamaan minkäänasteista menestystä. Ainoastaan samana vuonna julkaistu studioalbumi *[[2525 (Exordium & Terminus)]]* onnistui nousemaan Yhdysvaltain listalla sijalle 30.

## Sanoitus ja kappaleen rakenne
Kappaleessa ei ole kertosäkeistöä, vaan laulu alkaa nimensä mukaisesti vuodesta 2525, ja jatkuu ihmiskunnan kohtaloita ennustellen noin tuhannen vuoden välein. Sanoituksissa mainitaan erilaisia tulevaisuuden laitteita sekä ravintopillereitä ja koeputkia. Sävellyksessä on kaksi puolen sävelaskelen modulaatiota. Lopulta kappale ”alkaa alusta” palaten vuoteen 2525, kunnes fade outin myötä häivyttäen päättyy, sanoitusten ollessa toistamiseen vuodessa 3535.

## Muita versioita
Suomenkielisen version julkaisi samana vuonna Robin. Kappaleen ”Vuonna 2525” teksti oli hyvin alkuperäisen sanoituksen mukaisesti tehty ja siitä vastasi Jussi Kylätasku. ”Vuonna 2525” nousi elokuussa 1969 Suomen listan sijalle 7.

Ruotsiksi kappaleen lauloi nimellä ”Anno 2202” Lenne Broberg (1969) ja italiankielisen version ”Nel 2023” tulkitsi Caterina Caselli (1970).

## Lähteet
*

### Viitteet
Sähköalojen ammattiliitto

**Sähköalojen ammattiliitto** eli **Sähköliitto** on suomalainen sähköalan työntekijöiden etujärjestö. Keskusjärjestö SAK:hon kuuluvalla ammattiliitolla on noin 34 000 jäsentä ja 99 ammattiosastoa.

## Historia
Järjestö perustettiin 30. lokakuuta 1955 nimellä **Suomen Sähköalantyöntekijäin Liitto** (SSTL). Nykyinen nimi otettiin käyttöön vuonna 1996. Ennen SSTL:ää sähköalan työläiset olivat järjestäytyneet Metallityöväen Liittoon. Päätös erkanemisesta jakoi sähkötyöläisiä. Metalliliitto piti Sähköliittoa hajotusjärjestönä eikä uutta liittoa päästetty Suomen Ammattiyhdistysten Keskusliittoon. Liitto on julkaissut jäsenlehteä *Vasama* vuodesta 1957 alkaen.

1960-luvulla Sähköliitto oli sosialidemokraattien muodostaman Suomen ammattijärjestön jäsen. Liitto on kuulunut nykyiseen SAK:hon keskusjärjestön perustamisesta (1969) lähtien. 2000-vuosikymmenen jälkipuolella Sähköliitto neuvotteli yhdistymisestä Teollisuusalojen ammattiliittoon, mutta se jäi lopulta TEAMin ulkopuolelle.

## Edustajisto

Korkeinta päätäntävaltaa kaikissa Sähköliittoa koskevissa asioissa käyttää edustajisto, joka on valittu vuodesta 1996 alkaen. Edustajiston edeltäjä oli liittokokous. Edustajat edustajistoon valitaan vaaleilla joka neljäs vuosi.

Kaudella 2024–2028 edustajiston kuuluu 62 jäsentä.

Edustajiston puheenjohtajat aikajärjestyksessä:
* Antti Nieminen 1996‒2004
* Eero Wilkman 2004‒2012
* Seppo Fahlström 2012‒2016
* Jari Räsänen 2016‒2018
* Niilo Ojala 2018‒2020
* Juha Alatalo 2020‒2024
* Petri Samiola 2024‒

## Puheenjohtajat
* Erkki Pohjolainen 1955–1976
* Vilho Pekkonen 1976–?
* Seppo Salisma 1986–1997
* Lauri Lyly 1997–2004
* Martti Alakoski 2004–2016
* Tero Heiniluoma 2016
* Sauli Väntti 2016–2024
* Jari Korpela 2024‒

## Vaalirahoitus
Eduskuntavaaleissa 2023 Sähköalojen ammattiliitto tuki yhteensä 17 000 eurolla viittä SDP:n ehdokasta ja kolmea Vasemmistoliiton ehdokasta. Eniten tukea, 6 000 euroa, sai liiton ex-puheenjohtaja Lauri Lyly (sdp). Muut ehdokkaat (mm. Li Andersson, Kimmo Kiljunen ja Ilmari Nurminen) saivat jokainen liitolta 1500 euron lahjoituksen.

## Lähteet

## Aiheesta muualla
*Sähköliiton verkkosivut
Pteropodinae

***Pteropodinae*** on hedelmälepakoiden heimon alaheimo. Siihen kuuluu noin 170 lajia, jotka jakautuvat 36 sukuun, joista suurimpia ovat lentävätkoirat (*Pteropus*), paljasselkälepakot (*Dobsonia*) ja putkikuonolepakot (*Nyctimene*). Suurin laji on intianlentäväkoira (*Pteropus giganteus*). Alaheimon nimesi John Edward Gray vuonna 1821. Nisäkäsnimistötoimikunta on ehdottanut alaheimolle uutta suomenkielistä nimeä *hekkolepakot*.

## Suvut ja niiden nimeäjät

* *[[Acerodon]]* Jourdan, 1837
* *[[Aethalops]]* Thomas, 1923
* *[[Alionycteris]]* Kock, 1969
* *[[Aproteles]]* Menzies, 1977
* *[[Balionycteris]]* Matschie, 1899
* *[[Boneia]]* Jentink, 1879
* *[[Casinycteris]]* Thomas, 1910
* *[[Chironax]]* K. Andersen, 1912
* *[[Cynopterus]]* F. Cuvier, 1824
* *[[Dobsonia]]* Palmer, 1898
* *[[Dyacopterus]]* K. Andersen, 1912
* *[[Eidolon]]* Rafinesque, 1815
* *[[Epomophorus]]* Bennett, 1836
* *[[Epomops]]* Gray, 1870
* *[[Haplonycteris]]* Lawrence, 1939
* *[[Harpyionycteris]]* Thomas, 1896
* *[[Hypsignathus]]* H. Allen, 1861
* *[[Latidens]]* Thonglongya, 1972
* *[[Megaerops]]* Peters, 1865
* *[[Micropteropus]]* Matschie, 1899
* *[[Myonycteris]]* Matschie, 1899
* *[[Nanonycteris]]* Matschie, 1899
* *[[Neopteryx]] Hayman, 1946
* *Nyctimene* Borkhausen, 1797
* *Otopteropus* Kock, 1969
* *Paranyctimene* Tate, 1942
* *Penthetor* K. Andersen, 1912
* *Plerotes* K. Andersen, 1910
* *Ptenochirus* Peters, 1861
* *Pteralopex* Thomas, 1888
* *Pteropus* Erxleben, 1777
* *Rousettus* Gray, 1821 - [[Koirankuonolepakot]]
* *Scotonycteris* Matschie, 1894
**Sphaerias* Miller, 1906
* *Styloctenium* Matschie, 1899
* *Thoopterus'' Matschie, 1899

## Lähteet
Rodney Alcala

**Rodney James Alcala** (23. elokuuta 1943 San Antonio, Texas – 24. heinäkuuta 2021) oli 1970-luvun lopulla ainakin neljä naista ja yhden lapsen surmannut, kuolemaan tuomittu sarjamurhaaja. Hän syntyi Texasissa ja liittyi 17-vuotiaana armeijaan. Hän saavutti vuonna 1978 voiton *[[The Dating Game]]* -show'ssa.

Neljä naisuhriaan Alcala murhasi Los Angelesin piirikunnassa vuosina 1977–1979. Surmattu lapsi oli 12-vuotias tyttö, Robin Samsoe Huntington Beachista. Hän joutui siepatuksi ollessaan pyöräilemässä balettitunnille 20. kesäkuuta 1979. Ruumis löydettiin kahdentoista päivän kuluttua, ja Alcala pidätettiin kuukauden kuluttua tytön katoamisesta. Häntä syytettiin Samsoen murhasta ensimmäistä kertaa vuonna 1980. Hänet tuomittiin kuolemaan kahdesti, mutta molemmilla kerroilla valitukset johtivat tuomion kumoamiseen. Syytteisiin lisättiin neljän naisen murhat vuonna 2006.

Vuonna 2010 uutisoitiin Alcalan saaneen kolmatta kertaa kuolemantuomion Robin Samsoen murhasta sekä lisäksi tulleen tuomituksi neljästä muusta murhasta. Neljä selvittämätöntä henkirikosta oli paljastunut Alcalan tekemiksi, kun uusi laki velvoitti hänet antamaan DNA-näytteen. Samsoen lisäksi häntä syytettiin näin ollen Jill Barcombin (18), Georgia Wixtedin (27), Charlotte Lambin (32) ja Jill Parenteaun (21) tappamisesta. Hän edusti oikeudessa itseään.

Alcala oli jo vuonna 1972 saanut tuomion neljä vuotta aikaisemmin tekemästään pahoinpitelystä, kidnappauksesta ja raiskauksesta, joiden uhrina oli ollut 8-vuotias tyttö. Ehdonalainen vapaus koitti tekijälle tällöin jo kahden vuoden kuluttua. Samsoen murhatessaan hän oli takuita vastaan vapaalla ja odotti 15-vuotiaan tytön pahoinpitelyä ja raiskausta koskenutta oikeudenkäyntiä, jossa hänet tuomittiinkin vuonna 1980 vankeuteen yhdeksäksi vuodeksi.

Kalifornian yliopistosta, Los Angelesista valmistunut Alcala oli harrastelijavalokuvaaja. Hänen älykkyysosamääränsä oli 160, mikä merkitsee hänen olleen huippuälykäs.
## Kuolema

Rodney Alcala kuoli 24.7.2021 luonnollisen kuoleman. 

## Lähteet
Minsk-Eteläinen

**Minsk-Eteläinen** () on Valko-Venäjän rautateiden rautatieasema Valko-Venäjän pääkaupunki Minskin kaakkoon vievällä junanradalla. Asema on muun muassa Minskin lähiliikenteen Asipovitšyn ja Minskin keskusrautatieaseman suuntaan kulkevien junien pysäkki. 

## Liityntäliikenne

Ainakin bussi ja linjataksi liikennöivät aseman lähistölle.

## Lähteet

## Aiheesta muualla
* Минское отделение Белорусской железной дороги - Выберите станцию -  Minskin lähijunien sivusto reitteineen ja joidenkin asemien aikatauluineen - Minsk-Eteläisen aseman aikataulut (Valko-Venäjän rautateiden Minskin osasto) 
* Valko-Venäjän rataverkon kartta 
*Valko-Venäjän juna-aikatauluja (karttavalikon kautta)
Ramat

**Ramat** ovat yksi Nicaraguan alkuperäiskansa. Rama-intiaaneja on kaikkiaan noin 1&nbsp;500, ja heistä suurin osa elää Nicaraguan Karibianmeren-puoleisella rannikolla, maan eteläosassa. Rama Cay -saarella asuu kaksikolmasosaa ramoista.

Ramojen elinkeinoja ovat metsästys, kalastus ja muun muassa banaanin ja valkoisten kaakaopapujen viljely.

## Kieli
Ramat puhuvat kreolienglantia. Omaa rama-kieltä puhuu vain muutama kymmenen henkeä, mutta kieltä elvytetään muun muassa kouluopetuksella.
Rama-kielen systeemaattinen tutkimus ja elvytys aloitettiin 1980-luvulla. Työn tuloksena on muun muassa sanakirja Turulka. Kielentutkijat mainitsevat tärkeimmäksi informantikseen Rama Caylla asuneen Eleanora Rigby Danielin (1924–2001).

Rama kuuluu chibcha-kieliperheeseen.

## Alue
Ramat ovat jatkuvasta kolonisaation paineesta huolimatta säilyttäneet yhteyden perinteisiin maa-alueisiinsa sukupolvilta toisille siirtyneiden hengellisten, kulttuuristen, taloudellisten ja historialliseen muistiin liittyvien siteiden ansiosta. Ramat ovat taistelleet Nicaraguan hallitusta ja mestitsimaanomistajia vastaan perinteisten maa-alueidensa hallinnasta. Maa-asioissa ramat ovat yhdistäneet voimansa miskitojen ja sumojen kanssa.

Ramoja asuu yhteensä kuudessa kyläyhteisössä: Rama Cay, Sumu Kaat, Tiktik Kaanu, Wiring Cay, Bangkukuk ja Indian River. Alue ulottuu Bluefieldsin lahdesta etelään Rio San Juanin tienoille. 

Kun vuonna 2003 tuli voimaan etnisten yhteisöjen alueita koskeva maanomistuslaki (laki 445), ramojen kylät ja kreolialueiksi nimetyt kylät, muun muassa Monkey Point, päättivät toimia yhdessä lain toteutumiseksi. Kreolikylillä on läheinen etninen yhteys ramoihin. Alueen hallinto-organisaation nimi on Gobierno Terrotorial Rama y Kriol. Alueeseen kuuluu noin 4&nbsp;800 neliökilometriä maata ja lähes yhtä paljon merta.

Ramaterritoriossa on neljä laajaa suojelualuetta: Indio Maizin luonnonsuojelualue], Reserva Natural de Cerro Silva, Punta Corda, ja Refugio de Vida Silvestre Río San Juan.

## Lähteet

## Aiheesta muualla
* CALPI an organization of Nicaraguan Indigenous peoples
* Information about the Rama at Ethnologue

## Ramojen kielestä
* Turkulka, raman sanakirja.
* Rama Language Project home page 
* La Prensa 8.5.2010 Especial: El mundo de la lengua rama
BT Tower

**BT Tower** on Lontoossa, Britanniassa sijaitseva tietoliikennetorni. Sen korkeus on 175 metriä ja antennit mukaan lukien 188 metriä. Tornin rakentaminen aloitettiin heinäkuussa 1961 ja sen virallisia avajaisia vietettiin 8. lokakuuta 1965.

Vaikka BT Tower on eräs Lontoon tunnetuimmista maamerkeistä, sen olemassaolo oli pitkään virallisesti salaisuus, eikä sitä esimerkiksi merkitty virallisiin karttoihin. Tornin olemassaolon julkisti parlamenttiedustaja Kate Hoey 19. helmikuuta 1993 käyttäessään sitä puheessaan esimerkkinä turhista virallisen salassapidon piiriin kuuluvista asioista.

## Lähteet

## Aiheesta muualla
Pljussa

**Pljussa** tai **Pljusa** (, ) on Luoteis-Venäjälla Leningradin- ja  Pihkovan alueella virtaava Narvanjoen sivujoki, joka yhtyy Narvan tekojärveen.

## Joen kulku
Joen lähdejärvi on Zapljusskojen järvestä, joka sijaitsee Zapljusjessa () Pihkovan alueella Pljussan piirissä. Järven pinta-ala on 255 hehtaaria, mutta matalanveden aikana se jakautuu moneksi järvialtaaksi. Joen luusuassa on pato, jolla järven vedenpintaa säädellään.

Aluksi joki virtaa etelään ja sitten länteen pitkin kaivettua johto-ojaa ja kääntyy Dobrutšin () kylästä kohti pohjoista. Joki kiertää Lugan ylänköä sen pohjoispuolelta. Yläjuoksulla joki on uurtanut hiekkamaastoon paikoin syvän uoman. Joen äyräät ovat ylä- ja keskijuoksulla, joka sivuaa vielä Lugan ylänköä, kuivaa metsämaata, mutta alajuoksulla se saapuu alangolle, missä maasto muuttuu kosteaksi ja soistuneeksi. Slantsyn kaupungin kohdalla joessa on koskipaikkoja. Joki on aiemmin ollut Narvanjoen oikeanpuoleinen sivujoki ja se on silloin yhtynyt suoraan jokeen, mutta vuonna 1956 täytetty Narvan tekojärvi peitti yhtymäkohdan allasvedellä. Tekojärvessä on joen entisen uoman paikalla yli 10 kilometriä pitkä lahtimainen osuus, jonka leveys on 200–900 metriä. Joki on purjehduskelpoinen vain Slantsyyn asti eli joensuusta 83 kilometriä ylävirtaan päin.

Плюсса.JPG|Joen ilme eräällä suojelualueella
Закат на реке Плюсса.JPG|Veneen peräaaltoja joella
Ustie Ktinyanki.jpg|Maaston hiekkaisuus Janjan sivuhaarassa
Plussa.jpg|Pljussan uomaa Slantsyssa


## Valuma-alue ja vuodenajat

Joen valuma-alueen pinta-ala on 6&nbsp;550 neliökilometriä ja sen keskivirtaama on 50 kuutiometriä sekunnissa. Sen vuodessa purkaama vesimäärä on 1,66&nbsp;kuutiokilometriä . Joki jäätyy marras-joulukuussa ja vapautuu jäästä maalis-huhtikuun vaihteessa. Pljussalla on yli 30 sivujokea, joista merkittävimpiä ovat esimerkiksi Janja (virtaama noin 6 m³/s), Ljuta (6 m³/s) Vjorduga ja Kureja.

## Hallintoalue
Valtiollisen vesistörekisterin mukaan joki ja sen valuma-alue kuuluu Itämeren valuma-alueen piiriin (). Joen rekisterinumero on 01030000412102000026703 . Venäjän puoleisten vesistöjen hallintorakenteesta ei ole tässä tietoa, mutta alue sisältyy kuitenkin Pihkovan- ja Leningradin alueeseen.

## Huomautuksia

## Lähteet

## Aiheesta muualla

*
Hispaniolantangara

**Hispaniolantangara** (*Phaenicophilus palmarum*) eli aiemmalta nimeltään **haitintangara** on Hispaniolan saarella Haitissa ja Dominikaanisessa tasavallassa tavattava hispaniolantangaroihin kuuluva varpuslintu.

## Koko ja ulkonäkö
Hispaniolantangara on kooltaan noin 18&nbsp;cm. Hispaniolantangaran päälaki ja naama ovat väriltään mustat. Otsassa sekä silmien ylä- ja alapuolella on valkoiset laikut. Niska on linnulla harmaa. Selkä, siivet ja pyrstö ovat oliivinvihreät. Lajin vatsa on vaaleanharmaa. Nuoret hispaniolantangarat ovat väriltään aikuisia yksilöitä vaaleampia.

## Levinneisyys ja elinympäristö
Hispaniolantangaraa tavataan Hispaniolan ja läheisen Isla Saonan saarelta. Linnun elinympäristöä ovat puolikuivat ja kosteat metsät sekä tiheiköt. Laji on yleisimmillään alankomailla.

Hispaniolantangaran kuppimainen pesä sijaitsee puussa. Naaras munii kahdesta kolmeen valkoista tai vihertävää pilkullista munaa.

## Lähteet
Tappara on terästä

**Tappara on terästä** on Juha ”Watt” Vainion sanoittama ja Reijo Lehtovirran säveltämä ja sovittama Tapparan jääkiekkojoukkueen kannatuslaulu vuodelta 1976. Kappale julkaistiin 1976 mainossinglenä, jonka b-puolella oli ”Kaukalosamba”. Myöhemmin kappaleen on levyttänyt Pate Mustajärvi, jonka versio julkaistiin vuonna 2010.

## Syntyhistoria

Vainio oli esiintymässä Vaasassa, kun Tapparan silloinen manageri Mikko J. Westerberg tilasi Vainiolta joukkueelleen kannatuslaulun. Westerbergin mukaan laulussa oli oltava lause ’Tappara on terästä’ ja sana ’ruisrievä’. Vainio otti tehtävän hoitaakseen ja kirjoitti ensimmäiset säkeet ravintolassa syödessään kankaiseen lautasliinaan. Tekijäpalkkioista hän kävi neuvottelun Tapparan silloisen puheenjohtajan kanssa, joka oli myös pankinjohtaja. Lopulta Vainio sai työstään palkkiota 5&nbsp;000 markkaa. Hänestä tuli laulun myötä loppuiäkseen Tappara-fani, mikä aiheutti keskustelua hänen perheensä sisällä, sillä hänen poikansa kannatti HIFK:ta.  Laulun kertosäkeistö sisältää tunnetun fraasin ”Tappara on terästä, toiset tulee kaukaa perästä”.

## Äänitys
Kappale äänitettiin Finnvox-studiolla Helsingissä 1976. Äänittäjästä ei ole täyttä varmuutta, mutta todennäköisesti siinä toimi Erkki Hyvönen tai Ronnie Kranck. Lehtovirta ja Vainio tuottivat kappaleen.

Äänityksissä olivat mukana seuraavat muusikot:

* Juha Vainio – laulu
* Reijo Lehtovirta – kapellimestari, tenorisaksofoni, taustalaulu
* Jari Lappalainen – taustalaulu
* Seppo Hovi – piano, taustalaulu
* Taisto Wesslin – kitara
* Ilkka Willman – basso
* Matti Oiling – rummut

## Lähteet
### Kirjallisuuslähteet
* 
* 

### Viitteet

## Aiheesta muualla
* Suomen äänitearkisto: Hakutulos kappaleelle Tappara on terästä
Joutsenon Opisto

**Joutsenon Opisto** on poliittisesti sitoutumaton kansanopisto, jonka taustayhteisönä toimii Joutsenon opiston kannatusyhdistys ry. Opisto sijaitsee Lappeenrannassa entisen Joutsenon alueella.

Joutsenon Opisto tarjoaa avoimen yliopiston opetusta (psykologia, kasvastustiede, ympäristötiede, englanti ja japani), maahanmuuttajakoulutusta (Suomi toisena kielenä/S2 -linja), vuoden mittaisia yleissivistäviä linjoja (2023: Kuvataidelinja, Edetään ekoina -linja, Japanin linja, Korean linja, Englannin linja; lisäksi myös Psykologia, Kasvatustiede ja ympäristökasvatus, Arabia, Urheile ja opiskele), taideopetusta lyhytkursseina sekä mm. kaikille avoimia luentoja. Järjestettävät koulutukset ja niiden lukumäärä vaihtelevat lukuvuosittain. Kesäisin opisto järjestää Joutsenon Taidekesän.

## Lähteet

## Aiheesta muualla
*Joutsenon Opiston kotisivut
Ferrosyanidi

**Ferrisyanidi** ja **ferrosyanidi** ovat negatiivisia ioneja, joiden kemiallinen kaava on Fe(CN)6. Ne eroavat toisistaan vain varaukseltaan. Ferrosyanidin varaus on -4, ferrisyanidin -3. Ferrosyanidin voi muuttaa ferrisyanidiksi ja päinvastoin hapetus-pelkistysreaktiolla. Ferrosyanidin systemaattinen nimi on **heksasyanoferraatti(II)** ja ferrisyanidin **heksasyanoferraatti(III)**.

Vaikka näissä ioneissa on runsaasti myrkyllistä syanidiryhmää, ne ovat paljon vähemmän myrkyllisiä, sillä syanidiryhmät ovat tiukasti sidoksissa rautaan.

Ferrosyanideja, joiden E-koodi on E535 (natriumferrosyanidi), E536 (kaliumferrosyanidi) ja E538 (kalsiumferrosyanidi), käytetään paakkuuntumisenestoaineina suolassa, esimerkiksi maantiesuolassa. Vaikka ainetta joutuisi pohjaveteen, sitä ei pidetä haitallisena, koska ferrosyanidi haihtuu auringonvalossa ja happamissa oloissa ja desinfiointi yli 8,5 pH:ssa muuttaa syanidit vaarattomiksi syanaateiksi. Australiassa ja Uudessa-Seelannissa E538 on kuitenkin kielletty.

## Ferro- ja ferrisyanideja
* kaliumferrosyanidi (K4[Fe(CN)6])
* kaliumferrisyanidi (K3[Fe(CN)6])
* kalsiumferrosyanidi (Ca2[Fe(CN)6])
* kobolttiheksasyanoferraatti (Co[Fe(CN)6])
* kupariheksasyanoferraatti (Cu2[Fe(CN)6])
* natriumferrosyanidi (Na4[Fe(CN)6])
* nikkeliheksasyanoferraatti(II) (Ni2[Fe(CN)6])

## Katso myös
* preussinsininen

## Lähteet
Rossana de los Ríos

**Rossana de los Ríos** (s. 16. syyskuuta 1975 Asunción) on paraguaylainen tennispelaaja.

Hän on syntynyt Paraguayn pääkaupungissa, Asunciónissa, ja asuu nyt Miamissa, Yhdysvalloissa yhdessä hänen tyttärensä Ana-Paula Neffa de los Riosin ja miehensä Gustavo Neffan kanssa. Neffa on entinen paraguaylainen jalkapalloilija, joka pelasi Boca Juniors -joukkueessa. Rossana oli parhaimmillaan tenniksen maailmanlistalla kaksinpelissä sijalla 51 syyskuussa 2001 ja nelinpelissä sijalla 52. Hän oli junioreiden maailmanlistan ykkönen vuonna 1992 ja voitti vuoden 1992 junioreiden Ranskan avoimet. Hänestä tuli ammattilaispelaaja vuonna 1993, mutta muutaman vuoden päästä hän jätti tenniksen ja päätti perustaa perheen. Hän meni naimisiin miehensä kanssa ja sai vauvan (Ana-Paula) 17. tammikuuta 1997. Viiden vuoden tauon jälkeen hän palasi tenniskentille kesäkuussa 1999.

## Tennisura
Vuonna 1992 Rossana voitti Ranskan avointen tyttöjen kaksinpelin mestaruuden. Finaalissa hän voitti Paola Suárezin 6–4, 6–0.

### 2008
Tammikuussa Rossana pelasi Australiassa ensimmäisen kerran sitten vuoden 2003. Helmikuussa Rossana pelasi ensimmäisen kerran WTA-turnauksen pääsarjassa vuoteen Viña del Marissa. Hän voitti Carla Suárez Navarron 7-6(8), 6-4, mikä merkittiin hänen ensimmäiseksi WTA-turnauksen otteluvoitoksi sitten vuoden 2004:n Philadelphian. Hän pääsi toiselle kierrokselle Bogotássa ja Miamissa, mikä tarkoitti sitä, että hän nousi takaisin naisten maailmanlistan sadan parhaan joukkoon ensimmäisen kerran vuoden 2003 jälkeen. Rossana pääsi finaaliin 25 000 dollarin turnauksessa Pelhamissa ja toukokuussa hän pääsi Strasbourgin turnaukseen voittamalla kolme karsintaottelua. Hän selviytyi Ranskan avoimiin ensimmäisen kerran 19 grand slamin jälkeen. Rossanan listasijoitus oikeutti suoraan pääsyyn pääkaavioon. Wimbledonissa 2008 Rossana hävisi 1. kierroksella Ana Ivanovicille. Sen jälkeen hän pelasi Palermossa, jossa hän voitti viidenneksi sijoitetun Aravane Rezaïn 6-4, 6-1.

## Aiheesta muualla
*
Arantxa Parra Santonja

**Arantxa Parra Santonja** (s. 9. marraskuuta 1982, Valencia) on espanjalainen tennispelaaja. Hänen korkein sijoituksensa tenniksen maailmanlistalla on kaksinpelissä 46, jonka hän saavutti heinäkuussa 2010.

Parra Santonja ei ole voittanut yhtään kaksinpelin WTA-turnausta, mutta ITF-turnausvoittoja hänellä on 11. Lisäksi nelinpelissä hän on voittanut kuusi WTA-turnausta. Ensimmäinen tuli Lourdes Domínguez Linon kanssa Acapulcossa maaliskuussa 2007, toinen Nuria Llagostera Vivesin kanssa Barcelonassa kesäkuussa 2007, kolmas Lourdes Domínguez Linon kanssa Barcelonassa kesäkuussa 2008, neljäs Lourdes Domínguez Linon kanssa Marbellassa huhtikuussa 2011, viides Nuria Llagostera Vivesin kanssa Brisbanessa tammikuussa 2012 ja kuudes Lourdes Domínguez Linon kanssa Acapulcossa maaliskuussa 2013.

Vuonna 2010 Parra Santonja pääsi kaksinpelin finaaliin Estorilin WTA-turnauksessa, mutta hävisi sen Latvian Anastasija Sevastovalle lukemin 6–2, 7–5. Vuonna 2011 hän pääsi finaaliin Acapulcossa, mutta hävisi sen Gisela Dulkolle.

## Aiheesta muualla

*Arantxa Parra Santonjan kotisivut 
*Arantxa Parra Santonja WTA:n sivuilla
Kustavi Lounasheimo

**Kustavi Adolf Lounasheimo** (sukunimi aik. *Lindeberg*; 2. syyskuuta 1882 Viipuri – 5. tammikuuta 1948 Helsinki) oli suomalainen pappi ja runoilija.

Lounasheimo vihittiin papiksi vuonna 1915 ja hän toimi aluksi opettajana Pieksämäen yhteiskoulussa. Lounasheimo oli sitten esikaupunkipappina Viipurissa ja vuonna 1932 hänestä tuli Viipurin tuomiokirkkoseurakunnan virallinen apulainen. Sotavuosien jälkeen Lounasheimo muutti Helsinkiin. 

Lounasheimo kuului lestadiolaiseen herätysliikkeeseen. Lounasheimo valitsi ensin lestadiolaisuuden haaroista uusheräyksen, mutta siirtyi vuonna 1931 vanhoillislestadiolaisuuteen.

## Teoksia
* *Ravitse aamulla meitä armollasi*.    Suomen rauhanyhdistyksen keskusyhdistys, Kuopio 1949   
* *Avattu veräjä*.     Kuva ja sana, Helsinki 1950
* *Kylväjän päivä* : runoja ; jälkeenjääneistä runoista toim. Anna-Maija Raittila.     Kuva ja sana, Helsinki 1953

## Lähteet
* 
* Lestadiolaisia vaikuttajahenkilöitä
Antti Mattila (kirjailija)

**Antti Aukusti Mattila** (19. marraskuuta 1911 Hinnerjoki – 28. syyskuuta 1948) oli suomalainen kirjailija.

## Teoksia
* *Mooses Mooabin maalla* : romaani.    Pellervo-seura, Helsinki 1946

## Lähteet
*
Paul Nummelin

**Paul Jakob Gabriel Nummelin** (23. heinäkuuta 1911 Helsinki – 19. toukokuuta 1948 Helsinki) oli suomalainen kirjailija.

Nummelinin kirjan *Hyvästi, Maaria* novellit käsittelivät 1930-luvun lamakaudella aikuistuneen työläissukupolven kokemuksia.

Nummelin toimi vahtimestarina. Työväen Akatemiassa hän opiskeli vuosina 1933–1935.

## Teoksia
* *Hyvästi, Maaria* : novelleja.    Työväen kirjarengas, Lappeenranta 1947

## Lähteet
* 

### Viitteet

## Aiheesta muualla
* Into Kallio, Kaukana nuoruudessa. Paul Nummelinin novellikokoelman herättämiä mietteitä ja muistoja. Työläisopiskelija 1948, sivu 22.
* Into Kallio, Paul Nummelinin muistoksi. Työläisopiskelija 1948, sivu 146.
Hellevi Takkinen

**Hellevi Takkinen**  (9. maaliskuuta 1930 Rantasalmi – 21. elokuuta 1949 Turku) oli suomalainen koululainen ja lastenkirjailija. 

Takkisen vanhemmat olivat kapteeni, heimosoturi Jalmari Takkinen ja kansakoulunopettaja Elma Aleksandra Laine.

Hellevi Takkinen kuoli 19-vuotiaana. Hänet on haudattu Turun vanhalle hautausmaalle.

## Teoksia
* *Harmaa sinipiika* : satusikermä; somistanut Maija Karma.    WSOY 1949

## Lähteet
* 
* Seija Aantaa : Mielikäisten sukupuu, osa 5, taulu 62

### Viitteet
Lyyli Hamara

**Lydia Pauliina Hamara** (sukunimi myöh. *Nyman* ja *Nuormaa*; 24. joulukuuta 1882 Kuopio – 21. lokakuuta 1948 Helsinki) oli suomalainen lastenkirjailija. Varsinaiselta ammatiltaan hän oli oikolukija.

Hamaran vanhemmat olivat vahtimestari Markus Hamara ja Aleksandra Wahlberg. 

## Teoksia
* *Sinikan satu ja muita satuja*. Nuorten kirjoja 53.    Otava 1921

## Lähteet
* 
* Pohjoissavolaisen kaunokirjallisuuden bibliografia : Lyyli Hamara
Ravage

**Ravage** on kuvitteellinen robotti *[[Transformers]]*-universumissa. Se toimii lähes kaikissa jatkumoissa Soundwaven apurina. Ravagella on robottimuodon sijasta petomuoto, jossa se muistuttaa mekaanista jaguaaria.

## The Transformers
Ravage on erinomainen vakooja ja hyökkää lähes armotta vihollistensa kimppuun. Se muuntautuu Soundwaven rintakoteloon mahtuvaksi musiikkikasetiksi.

## Transformers: Energon
*[[Transformers: Energon]]issa* jaguaareja muistuttavista Terrorconeista käytetään nimitystä Battle Ravage. Trevor Devall antoi niille äänensä.

## Transformers: Kaatuneiden kosto
Elokuvassa *[[Transformers: Kaatuneiden kosto]]*, Ravage on Soundwaven jaguaarimainen apuri. Soundwave lähetti Ravagen sekä Microconeista koostuvan Reedmanin viemään NESTin bunkkerissa säilytettävä Allsparkin kappale ja viedä Laurentian Vajoamaan Megatronin elvytystä varten. Ravage nähtiin seuraavan kerran vasta Egyptissä auttamassa muita Decepticoneja Sam Witwickyn etsimisessä. Ravage kuoli, kun Bumblebee tarttui hänen selkärankaansa ja voimakkaalla kädenliikkeellä työnsi kaikki Ravagen haarniskan osat irti. Vaikka Ravage elää symbioosissa Soundwaven kanssa, pienistä metallikuuliksi muuntautuvista Microconeista muodosteneella Decepticonilla nimeltä Reedman sekä mikroskoopiksi muuntautuvalla Tohtorilla on molemmilla samanlainen symbioottinen yhteys Ravagen kanssa.

Elokuvassa Ravage ei muuntaudu miksikään, mutta sen lelu muuntautuu eräänlaiseksi avaruuskapseliksi.

## Aiheesta muualla
*Lisätietoa Ravagesta TFWIKI.Netissä, Transformers-aiheisesta wikiassa
Kaikki paitsi purjehdus on turhaa

**Kaikki paitsi purjehdus on turhaa** on Lasse Mårtensonin säveltämä ja Juha ”Watt” Vainion sanoittama kappale, jonka kumpikin heistä on levyttänyt. Mårtensonin versio julkaistiin singlenä, ja se on hänen tunnetuimpia levytyksiään. Laulun teema, purjehdus, oli sekä Vainiolle että Mårtensonille mieleinen. Vainio rakasti merta ja purjehdusta, kuten myös Mårtenson.

## Levytys ja julkaisu
Vainio levytti kappaleen demoversion alun perin Mårtensonin säestäessä pianolla vuonna 1987 Mårtensonin kotistudiolla Espoossa. Mårtenson levytti kappaleen vuotta myöhemmin vuonna 1988, ja siitä muodostui yksi hänen tunnetuimmista kappaleistaan.

Vuonna 1999, runsaat kahdeksan vuotta Vainion kuoleman jälkeen, Vainion pitkäaikainen yhteistyökumppani Jaakko Salo kuunteli Vainion ja Mårtensonin tekemän demoversion. Hän pyysi Mårtensonia muokkaamaan sen julkaisukuntoon. Kappaleeseen äänitettiin 24. helmikuuta 1999 Hyvän Tuulen Laulajat -kuoron kuoro-osuus sekä muita kosketinsoitinosuuksia. Valmis versio julkaistiin ensi kertaa samana vuonna Vainion kokoelma-albumilla, joka nimettiin kappaleen mukaan. Demoversio julkaistiin vuonna 2008 Vainion kaikki levytykset sisältävällä kokoelmalla *[[Legendan laulut – Kaikki levytykset 1963–1990]]*. 

Tehosekoittimen Otto Grundström on tehnyt laulusta coverversion, joka julkaistiin Mårtensonin tribuuttilevyllä *[[Kaikki paitsi Mårtenson on turhaa]]* vuonna 2006. Albumin nimi on viittaus kappaleeseen.

## Vainion vuoden 1999 version muusikot
* Juha Vainio – laulu
* Lasse Mårtenson – kapellimestari, piano, kosketinsoittimet
* Hyvän Tuulen Laulajat, joht. Kalevi Ukkola – taustalaulu

## Lähteet
Brawl (Transformers)

**Brawl** on kuvitteellinen robotti *[[Transformers]]*-universumissa.

## The Transformers
Brawl on yksi Combaticoneista, jotka Starscream rakensi toisen maailmansodan aikaisista sotakoneista kostaakseen Megatronille.

## Vuoden 2007 elokuva
Vuoden 2007 ''Transformers''-elokuvassa Brawlin nimi olikin erään editointivirheen vuoksi Devastator. Brawl tuli mukaan elokuvaan vasta, kun Starscream käski kaikkia Decepticoneja saapumaan Hooverin Padolle sieppaamaan Allspark. Kun Autobotit ja sotilaat veivät sen turvaan Mission Cityyn, Brawl seurasi heitä, mutta sai surmansa Bumblebee ampui häntä plasmakanuunalla rintaan.

## Ääninäyttelijät

## Aiheesta muualla
*Lisätietoa Brawlista TFWIKI.Netissä, Transformers-aiheisesta wikiassa
K. J. Virtanen

**Kyösti Jalmari Virtanen** (28. marraskuuta 1885 Pertteli – 5. joulukuuta 1949 Lohja) oli suomalainen näytelmäkirjailija, joka käytti nimimerkkiä *K. J. Tuulensuu*.

## Teoksia
* *Sulhanen vankilasta* : yksinäytöksinen pila, mukaellen kirjottanut K. J. Tuulensuu. Seuranäytelmiä n:o 89.   Karisto 1909
* *Nuoriso tienhaarassa y.m. kuvaelmia*, kirjottanut K. J. Tuulensuu. Huviohjelmien avuksi n:o 29.    Karisto 1910
* *Vapaan painin ja urheilun käsikirja*, toimittaneet K. J. Wirtanen ja Karl Lehto.    Toimittajat, Hancock, Michigan 1910

## Lähteet
*
Long Haul

**Long Haul** on *[[Transformers]]*-universumissa esiintyvä Decepticon. Hasbron luoma hahmo esiintyi ensimmäisen kerran vuonna 1984 *[[The Transformers]]* -animaatiosarjassa.

## The Transformers
Long Haul kuului ensimmäisessä *Transformers*-sarjassa Constructiconien ryhmään, jotka loivat Cybertronissa Crystal Cityn, mutta nykyään ovat osa Megatronin joukkoja. Long Haul toimi lähinnä tavaroiden kuljettajana.

## Elokuvasarja
### Transformers: Kaatuneiden kosto
Long Haulin ulkomuoto oli Josh Nizzin suunnittelema fanikuva ja Michael Bay piti siitä niin paljon, että otti sen mukaan *[[Transformers: Kaatuneiden kosto]]on*.

Long Haul oli mukana Megatronin elvytyksessä, sekä Egyptissä käydyssä taistelussa. Hän sai surmansa Operaatio Tulimyrskyssä, kun F-16 Fighting Falcon -hävittäjät tulittavat häntä. Long Haul muuntautuu Caterpillar 773B -kuorma-autoksi. Samanlainen ajoneuvo muuntautuu myös Devastatorin oikeaksi jalaksi.

#### Transformers: Revenge of the Fallen -videopeli
Long Haul on mukana elokuvaan pohjautuvassa videopelissä *[[Transformers: Revenge of the Fallen (videopeli)|Transformers: Revenge of the Fallen]]*, jossa se on pelin yksi viidestä Decepticonkamppanjan pelihahmosta. Long Haul käyttää aseenaan liekinheittimiä ja kranaatinheittimiä. Erikoiskykynä hänellä on parantuminen (Autobottikampanjassa Ratchetilla on sama erikoiskyky).

Hahmon äänenä toimi muun muassa *[[Transformers: Robots in Disguise]]ssa* Optimus Primen äänenä toiminut Neil Kaplan.

### Transformers: Kuun pimeä puoli
Elokuvassa *[[Transformers: Kuun pimeä puoli]]* esiintyy Long Haulin kaltaisia Decepticoneja, joista yksi kuitenkin skannasi ajoneuvomuodokseen Waste Managementin jäteauton. 

Elokuvassa esiintyy myös pieni taistelukyvytön Decepticon, jonka ulkomuoto muistuttaa Long Haulin päätä. Tekijäteksteissä tälle Decepticonille on annettu nimi **Igor**. Uskollisuutensa vuoksi hän hokee jatkuvasti Megatronin nimeä. Igorin ääninäyttelijänä elokuvassa on Greg Berg.

## Hahmoa näytelleet

## Aiheesta muualla
*Lisätietoa Long Haulista TFWIKI.Netissä, Transformers-aiheisesta wikiassa
Andre Crawford

**Andre Crawford** (1962 – 2017) oli yhdysvaltalainen sarjamurhaaja, joka tuomittiin vuonna 2009 elinkautiseen yhdestätoista murhasta vuosina 1993–1999. Lisäksi hänet tuomittiin yhdestä murhan yrityksestä. Uhrit olivat naisia, joita Crawford oli puukottanut, kuristanut ja hakannut. Hän oli tarjonnut uhreilleen huumeita seksiä vastaan. Henkirikokset hän teki lähinnä, koska raivostui naisille, jotka halusivat päästä huumeiden vaikutuksen alaisiksi jo yhdyntöjen ajaksi. 

Usein Crawford ensin surmasi uhrinsa, nautti sitten crack-kokaiinia ja yhtyi lopuksi vainajiin.

Chicagon poliisi ja FBI pidättivät Crawfordin vuonna 2000. Hän tunnusti tekonsa, ja myös DNA-todistusaineisto kytki hänet murhista kahdeksaan. Murhatut olivat Rhonda King, Patricia Dunn, Angela Shateen, Shaguanta Langley, Tommie Davis, Sheryl Johnson, Constance Bailey, Sonji Brandon, Nicole Townsend, Evandre Harris ja Cheryl Cross. Yksi uhri jäi eloon vuonna 1997.

## Lähteet
Ragnar Björk

**Eino Karl Ragnar Björk** (19. maaliskuuta 1885 Viipuri – 20. elokuuta 1949 Helsinki) oli suomalainen, ruotsiksi kirjoittanut runoilija.

## Teoksia
* *Prolog för sång- och musikfesten i Lovisa 1919*.    Helsingfors 1919
* *Prolog vid sång- o. musikfesten i Närpes, den 6 juli 1919*.   Vasa 1919
* *Vakande lågor* : dikter ; med vignetter av Arnold Tilgmann.     Fram, Vasa 1919
* *Frihetens väg : sånger, sägner och syner från Finlands frihetskrig * ; med vignetter av Alf Danning.    Huvudstadsbladet, Helsingfors 1920
* *Prolog vid Svenskösterbottens bondedagar i Yttermark den 15-16 mars 1925*.    Kaskö 1925
* *Prolog vid Sydösterbottens sång- och musikfest i Kristinestad den 31 juli - 1 aug. 1926*.    Kaskö 1926
* *Rösterna : prolog vid Sydösterbottens sång- och musikfest i Yttermark 5-6. VI. 1927*.    Kaskö 1927
* *Sånger till bygden och slätten*.   Fama, Helsingfors 1932

## Lähteet
*
Isilkul

**Isilkul** () on kaupunki Omskin alueella Venäjällä. Se sijaitsee Išimin tasangolla 145 kilometriä Omskista länteen. Kaupunki on Isilkulin piirin keskus. Sen kautta kulkee Siperian rata sekä Tšeljabinskin ja Novosibirskin välinen M51-valtatie. Asukkaita on 25&nbsp;900 henkeä (vuonna 2009).

Isilkul on syntynyt vuonna 1894 rakennetun rautatieaseman ympärille. Vuonna 1945 siitä tuli kaupunki. Nykyään siellä on lähinnä rakennustarvike- ja elintarviketeollisuutta.

## Lähteet